Document ID: /roh_data/filtered/fineweb-2-filterrobots_roh.jsonl.gz/35590

Malgrà ch'ils pumpiers sajan stads en acziun immediat haja il fieu destruì ina gronda part da l'immobiglia nizzegiada da mastergnants, ha communitgà la polizia chantunala turitgaisa. Il fieu saja rut ora avant las 03:30.
In abitant dal quartier cun brischadas levas ha pudì vegnir tractà ambulantamain. In pumpier è vegnì transportà en l'ospital cun suspect d'ina tissentada da fim.
La situaziun è sut controlla, la lavur da stizzar cuntinuescha dentant anc.
Indicaziuns davart la raschun da l'incendi na datti anc betg.
RR novitads 08:00